অ্যাঞ্জেলো পেরেরা
অ্যাঞ্জেলো কনিষ্কা পেরেরা (সিংহলি: ඇන්ජෙලෝ පෙරේරා; জন্ম: ২৩ ফেব্রুয়ারি, ১৯৯০) মোরাতুয়ায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। সীমিত ওভারের ক্রিকেটে শ্রীলঙ্কার সদস্যরূপে আন্তর্জাতিক ক্রিকেটে অংশ নিচ্ছেন। ঘরোয়া প্রথম-শ্রেণীর শ্রীলঙ্কান ক্রিকেটে নন্দেস্ক্রিপ্টস, সাউদার্ন এক্সপ্রেস দলের প্রতিনিধিত্ব করছেন। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও, লেফট-আর্ম অর্থোডক্স বোলিং করে থাকেন অ্যাঞ্জেলো পেরেরা।